
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1019 

24 Απριλίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση απογευματινής υπερωριακής εργασίας 

υπαλλήλων του Γ.Λ.Κ. 1 

Έγκριση ή μη του Κανονισμού Εσωτερικής Υπηρεσίας 
του Πρωτοδικείου Κορίνθου που τροποποιήθηκε 
με τις υπ’ αριθ. 9/2012 και 1/2013 (ως προς τις υπ’ 
αριθ. 2 και 3 διατάξεις της τελευταίας) αποφά¬ 


σεις της Ολομέλειας αυτού. 2 

Έγκριση ή μη του Κανονισμού Εσωτερικής Υπηρε¬ 
σίας του Πρωτοδικείου Καστοριάς, που τροπο¬ 
ποιήθηκε με την υπ’ αριθ. 20/2012 απόφαση της 
Ολομέλειας αυτού». 3 


ΑΠΟΦΑΣΕΙ Σ 

Αριθ. 2 /42126/0022 (1) 

Καθιέρωση απογευματινής υπερωριακής 
εργασίας υπαλλήλων του Γ.Λ.Κ. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 


1. Τις διατάξεις του άρθρου 90 του Π.Δ. 63/2005 «Κω¬ 
δικοποίηση της νομοθεσίας για την Κυβέρνηση και Κυ¬ 
βερνητικά Οργανα (ΦΕΚ 98/Α). 

2. Τις διατάξεις του άρθρου 20 του Ν. 4024/2011 «Συ- 
νταξιοδοτικές Ρυθμίσεις, ενιαίο μισθολόγιο - βαθμο¬ 
λόγιο, εργασιακή εφεδρεία και άλλες διατάξεις εφαρ¬ 
μογής του μεσοπρόθεσμου πλαισίου δημοσιονομικής 
στρατηγικής 2012-2015» (ΦΕΚ 226/Α/27-10-2011). 

3. Τις διατάξεις της παρ. 1 του άρθρου 45 του 
Ν. 4071/2012 (ΦΕΚ 85/Α), με τις οποίες αντικαθίσταται η 
παράγραφος 2 του άρθρου 20 του Ν. 4024/2011. 

4. Την αριθ. Υ48/9.7.2012 απόφαση με θέμα «Καθορι¬ 
σμός αρμοδιοτήτων του Αναπληρωτή Υπουργού Οι¬ 
κονομικών Χρήστου Στάίκούρα» (ΦΕΚ 2105/Β/9.7.2012). 

5. Την αριθ. 2/46430/0004/24-7-2012 (ΦΕΚ 2183/Β/24- 
4-2012) απόφαση Μεταβίβαση αρμοδιοτήτων και της 
εξουσίας να υπογράφουν «Με εντολή Αναπληρωτή 
Υπουργού» στο Γενικό Γραμματέα Δημοσιονομικής Πο¬ 
λιτικής, στους Προϊσταμένους Γενικών Διευθύνσεων, 
Διευθύνσεων και Τμημάτων της Γενικής Γραμματείας 


Δημοσιονομικής Πολιτικής/Γενικού Λογιστηρίου του 
Κράτους του Υπουργείου Οικονομικών. 

6. Το γεγονός ότι παρίσταται ανάγκη παροχής ερ¬ 
γασίας πέρα από το κανονικό ωράριο, σε εξήντα επτά 
(67) υπαλλήλους της Δ/νσης Προϋπολογισμού Γ ενικής 
Κυβέρνησης και της Διεύθυνσης Προγραμματισμού, Δη¬ 
μοσιονομικών Στοιχείων και Μεθοδολογίας του ΓΛΚ, 
προκειμένου οι Υπηρεσίες αυτές να προβούν στην 
κατάρτιση και επικαιροποίηση του μεσοπρόθεσμου 
πλαισίου Δημοσιονομικής Στρατηγικής, στη σύνταξη 
εκθέσεων για την εκτέλεση του προϋπολογισμού και 
τον προσδιορισμό του ελλείμματος, καθώς και στη συ¬ 
χνή συνεργασία με εκπροσώπους Δ.Ν.Τ., Ε.Ε. και Ε.Κ.Τ.. 

7. Το γεγονός ότι από την απόφαση αυτή προκαλείται 
δαπάνη έως επτά χιλιάδες οκτακόσια ευρώ (7.800€), η 
οποία θα καλυφθεί από τις εγγεγραμμένες πιστώσεις 
Ειδικού Φορέα 23-140 και ΚΑΕ 0511, αποφασίζουμε: 

Εγκρίνουμε την καθιέρωση απογευματινής υπερωρι- 
ακής εργασίας για πενήντα (50) υπαλλήλους της Διεύ¬ 
θυνσης Προϋπολογισμού Γ ενικής Κυβέρνησης και δέκα 
επτά (17) υπαλλήλους της Διεύθυνσης Προγραμματι¬ 
σμού, Δημοσιονομικών Στοιχείων και Μεθοδολογίας του 
Γ ενικού Λογιστηρίου του Κράτους και μέχρι είκοσι (20) 
ώρες τον μήνα ανά υπάλληλο, για το χρονικό διάστημα 
από τη δημοσίευση αυτής σε ΦΕΚ και έως 30-4-2013. 

Στην ανωτέρω υπερωριακή εργασία η οποία θα 
πραγματοποιείται κατά τις εργάσιμες ημέρες, μπορούν 
να μετέχουν και περισσότεροι υπάλληλοι καθώς και 
αποσπασμένοι εντός του ανωτέρω συνολικού αριθμού 
ωρών, που εγκρίνονται με την παρούσα απόφαση. 

Η κατανομή των ωρών, η συγκρότηση των συνεργείων 
και η περιγραφή των συγκεκριμένων εργασιών που θα 
πραγματοποιηθούν, όπως ακριβώς αυτές έχουν κατα¬ 
γράφει στα σχετικά έγγραφα αιτήματα για την έγκριση 
υπερωριακής απασχόλησης θα γίνει με αποφάσεις και 
ευθύνη των Διευθυντών των παραπάνω Διευθύνσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Απριλίου 2013 

Με εντολή Αναπληρωτή Υπουργού 
Η Γενική Γραμματέας 
Δημοσιονομικής Πολιτικής 
ΧΡΙΣΤΙΝΑ ΠΑΠΑΚΩΝΣΤΑΝΤΙΝΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. απόφ. 16/2013 (2) 

Έγκριση ή μη του Κανονισμού Εσωτερικής Υπηρεσίας 
του Πρωτοδικείου Κορίνθου που τροποποιήθηκε με 
τις υπ’ αριθ. 9/2012 και 1/2013 (ως προς τις υπ’ αριθ. 
2 και 3 διατάξεις της τελευταίας) αποφάσεις της 
Ολομέλειας αυτού. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα 28 Μαρτίου 2013, ημέρα Πέμπτη και ώρα ΙΙ.ΟΟ' 
στο Κατάστημα του Αρείου Πάγου και στην αίθουσα 
διασκέψεων της Ολομέλειας (γρ. 205 του 2ου ορόφου) 
συνήλθε, ύστερα από νόμιμη πρόσκληση της Προέδρου 
του Αρείου Πάγου, η, κατά τα άρθρα 14 και 17 του Κώ¬ 
δικα Οργανισμού Δικαστηρίων και Κατάστασης Δικα¬ 
στικών Λειτουργών (κυρωτικός νόμος 1756/1988, όπως 
ισχύει σήμερα), Ολομέλεια σε συμβούλιο, στην οποία 
έλαβαν μέρος οι: 1) Ρένα Ασημακοπούλου, Πρόεδρος 
του Αρείου Πάγου, 2) Δημήτριος Πατινίδης, 3) Αθανά¬ 
σιος Κουτρομάνος, 4) Γεώργιος Χρυσικός, 5) Βασίλειος 
Λυκούδης, 6) Γ εώργιος Γ ιαννούλης, Αντιπρόεδροι του 
Αρείου Πάγου, 7) Βασίλειος Φούκας 8) Νικόλαος Λεο- 
ντής, 9) Βιολέττα Κυτέα, 10) Βαρβάρα Κριτσωτάκη, 11) 
Γρηγόριος Κουτσόπουλος, 12) Δημήτριος Μαζαράκης, 
13) Παναγιώτης Ρουμπής, 14) Κωνσταντίνος Φράγκος, 
15) Γεώργιος Αδαμόπουλος, 16) Αικατερίνη Βασιλακο- 
πούλου-Κατσαβριά, 17) Ιωάννης Γιαννακόπουλος, 18) 
Δημήτριος Κράνης, 19) Ανδρέας Ξένος, 20) Ευφημία 
Λαμπροπούλου, 21) Αντώνιος Ζευγώλης, 22) Ερωτόκρι- 
τος Καλούδης, 23) Ασπασία Καρέλλου, 24) Μιλτιάδης 
Σπυρόπουλος, 25) Αργύριος Σταυράκης - Εισηγητής, 26) 
Δήμητρα Λεοντάρη-Μπουρνάκα, 27) Εμμανουήλ Κλαδο- 
γένης, 28) Γεώργιος Σακκάς, 29) Μαρία Βασιλάκη, 30) 
Χρυσούλα Παρασκευά, 31) Ιωάννης Χαμηλοθώρης, 32) 
Μαρία Γαλάνη-Λεοναρδοπούλου, 33) Μιχαήλ Αυγουλέας, 
34) Βασίλειος Καπελούζος, 35) Χαραλαμπία Σιμού, 36) 
Παναγιώτης Χατζηπαναγιώτης, 37) Ιωσήφ Τσαλαγανί- 
δης, 38) Πόνος Πετρόπουλος, 39) Ευγενία Προγάκη και 
40) Γ εώργιος Κοντός, Αρεοπαγίτες. Κωλύονται και δεν 
παρέστησαν οι λοιποί Αντιπρόεδροι του Αρείου Πάγου 
και Αρεοπαγίτες. 

Παραστάθηκαν ο Αντεισαγγελέας του Αρείου Πάγου 
Ρούσσος - Εμμανουήλ Παπαδάκης (νόμιμος αναπλη¬ 
ρωτής του κωλυομένου Εισαγγελέα του Αρείου Πάγου 
Ιωάννη - Σπυρίδωνα Τέντε και των κωλυομένων Αντει¬ 
σαγγελέων του Αρείου Πάγου Αθανασίου Κονταξή και 
Ευτέρπης Κουτζαμάνη, ως αρχαιοτέρων αυτού) και η 
Γραμματέας της Ολομέλειας Μάρθα Ψαραύτη, Προϊστα- 
μένη Διεύθυνσης της Γραμματείας του Αρείου Πάγου. 

Στην αρχή της συνεδρίασης, η Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από την Πρόεδρο του Αρείου Πάγου, 
10 Αντιπρόεδροι και 61 Αρεοπαγίτες. 

Κατόπιν, μετά από εντολή της Προέδρου, η Γραμ¬ 
ματέας της Ολομέλειας, εκφώνησε τα ονόματα των 
υπηρετούντων Αντιπροέδρων του Αρείου Πάγου και 
Αρεοπαγιτών, όπου διαπιστώθηκε ότι από τους 72 υπη- 
ρετούντες Δικαστές είναι παρόντες οι αναφερόμενοι 
στην αρχή της παρούσας σαράντα (40), δηλαδή είναι 
παρόντα περισσότερα από τα μισά μέλη της, άρα υπάρ¬ 
χει η προβλεπόμενη από το νόμο απαρτία (άρθρο 14 
παρ. 5, εδ. α' του Ν. 1756/1988, όπως αυτό αντικ. από το 
άρθρο 3 παρ. 1 του Ν. 1868/1989). 


Στη συνέχεια η Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 13-3-2013 έγγραφης πρόσκλησης της 
Προέδρου του Αρείου Πάγου προς τους υπηρετούντες 
στον Αρειο Πάγο δικαστικούς λειτουργούς (άρθρο 14 
παρ. 2 εδ. α' Ν. 1756/1988, όπως αντικ. από το άρθρο 
3 παρ. 1 του Ν. 1868/1989), προκειμένου να επιληφθεί 
επί των υπ’ αριθ.: α) 589/18-12-2012 και β) 100/21-3-2013 
εγγράφων της Διευθύνουσας το Πρωτοδικείο Κορίνθου, 
Προέδρου Πρωτοδικών Αικατερίνης Μπετσικώκου, τα 
οποία έχουν ως ακολούθως: 

α) Υπ’ αριθ. 589/18-12-2012 έγγραφο: «Σας υποβάλλουμε 
επίσημο αντίγραφο της με αριθμό 9/2012 απόφασης 
της Ολομέλειας των Δικαστών του Πρωτοδικείου Κο¬ 
ρίνθου που αφορά την τροποποίηση του Κανονισμού 
Εσωτερική Υπηρεσίας του Δικαστηρίου, σύμφωνα με 
το άρθρο 86 παρ. 2 του Ν. 4055/2012, για τις δικές σας 
ενέργειες» και 

β) υπ’ αριθ. 100/21-3-2013 έγγραφο (κατά το ενδιαφέ¬ 
ρον εδώ μέρος του): «Σας υποβάλλουμε επίσημο αντί¬ 
γραφο της με αριθμό 1/2013 απόφασης της Ολομέλειας 
των Δικαστών του Πρωτοδικείου Κορίνθου που αφορά 
την τροποποίηση του Κανονισμού Εσωτερικής Υπηρε¬ 
σίας του Δικαστηρίου, σύμφωνα με το άρθρο 86 παρ. 
2 του Ν. 4055/2012 και παρακαλούμε για τις δικές Σας 
ενέργειες». 

Ο Εισηγητής-Αρεοπαγίτης Αργύριος Σταυράκης, 
αφού έθεσε υπόψη των μελών της Ολομέλειας: α. τα 
παραπάνω έγγραφα του Πρωτοδικείου Κορίνθου και 
β. τις υπό κρίση υπ’ αριθ. 9/2012 και 1/2013 αποφάσεις 
της Ολομέλειας του ως άνω Πρωτοδικείου, εισηγήθηκε 
την ακύρωσή τους, όπως διατυπώνεται στο διατακτικό. 

Ο Αντεισαγγελέας του Αρείου Πάγου Ρούσσος - Εμ¬ 
μανουήλ Παπαδάκης ανέπτυξε την πρότασή του και 
συμφώνησε με την άποψη του Εισηγητή. 

Στη συνέχεια, σύμφωνα με το άρθρο 14 παρ. 1 εδ. 
γ' του Ν. 1756/1988, όπως αντικ. με το άρθρο 4 παρ. 1 
του Ν. 3388/2005, ο Αντεισαγγελέας του Αρείου Πάγου 
αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Επειδή, κατά την παρ. 7 του στοιχείου Α «Κανονισμοί» 
του άρθρου 17 του Ν. 1756/1988 «Κώδικας Οργανισμού 
Δικαστηρίων και κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
Ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλει¬ 
ες των ανωτάτων δικαστηρίων, οι οποίες έχουν δικαίω¬ 
μα συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. Εν 
προκειμένω, στον υπό έγκριση Κανονισμό του Πρωτο¬ 
δικείου Κορίνθου ορίζονται τα εξής: 

«Αρθρο 1 

(Το Πολυμελές Πρωτοδικείο) 

1. Στο Πολυμελές Πρωτοδικείο εκδικάζονται όλες οι 

υποθέσεις (τακτικής διαδικασίας και οι συνεκδικαζό- 
μενες μ’ αυτές, ειδικής διαδικασίας του άρθρου 681Δ 
ΚΠολΔ, και ασφαλιστικών μέτρων), που υπάγονται στην 
καθ’ ύλην αρμοδιότητα του είτε σύμφωνα με τις δια¬ 
τάξεις του Κώδικα Πολιτικής Δικονομίας είτε σύμφωνα 
με ειδικότερες διατάξεις άλλων νόμων. 

2. Το Πολυμελές Πρωτοδικείο συνεδριάζει τακτικώς 
στις 9.00 π.μ.: την δεύτερη Τετάρτη που έπεται της 
15ης Σεπτεμβρίου, και β) κάθε δεύτερη Τετάρτη των 
μηνών Οκτωβρίου, Νοεμβρίου, Δεκεμβρίου, Ιανουάρι¬ 
ου Φεβρουάριου, Απριλίου, Μαρτίου, Μαΐου και Ιουνίου 
εκάστου έτους, εκτός από την Μεγάλη Τετάρτη και 
την Τέταρτη που έπεται της Κυριακής του Πάσχα, και 
εκτός αν κάποια απ’ όλες τις παραπάνω ημέρες είναι 
επίσημη ή τοπική αργία. 

3. Σε κάθε δικάσιμο του Πολυμελούς Πρωτοδικείου 
μπορούν να προσδιοριστούν προς εκδίκαση: α) δεν 
μπορούν να υπερβαίνουν τις σαράντα πέντε (45) υπο¬ 
θέσεις που δικάζονται με την τακτική διαδικασία, και 
επιπλέον αυτών δέκα πέντε (15) υποθέσεις εξ αναβολής, 
β) ασφαλιστικών μέτρων, και γ) εκούσιας διαδικασίας 
χωρίς αριθμητικό περιορισμό. 

4. Καταργείται η δικάσιμος της τέταρτης Τετάρτης 
του Πολυμελούς Πρωτοδικείου κάθε μήνα. 

5. Ορίζεται χρόνος έναρξης των ως άνω δικασίμων 
η 16-9-2013. 

6. Σε κάθε τακτική συνεδρίαση του Πολυμελούς Πρω¬ 
τοδικείου συμμετέχουν δύο συνθέσεις (Α και Β), εκτός 
αν υπάρχει ανυπέρβλητο κώλυμα, όπου προεδρεύουν 
δύο εκ των τριών Πρόεδροι Πρωτοδικών, καθώς και 
όλοι οι Πρωτόδικες και Πάρεδροι Πρωτοδικείου, που 
υπηρετούν στο Δικαστήριο αυτό πλην των εκάστοτε 
Ανακριτών. Οι Πρόεδροι αμφοτέρων των συνθέσεων του 
Πολυμελούς Πρωτοδικείου κατανέμουν και χρεώνουν τις 
υποθέσεις, κατά το δυνατόν, ισομερώς και ισοβαρώς 
στους Δικαστές που συμμετέχουν στις συνεδριάσεις 
του Πολυμελούς Πρωτοδικείου. 

6. Ορίζεται χρόνος έναρξης της ως άνω διάταξης η 
1 - 10 - 2012 . 

Αρθρο 2 

(Το Μονομελές Πρωτοδικείο) 

1. Στο Μονομελές Πρωτοδικείο εκδικάζονται όλες οι 
υποθέσεις (τακτικής διαδικασίας, ειδικών διαδικασιών, 
εκούσιας δικαιοδοσίας και ασφαλιστικών μέτρων), που 
υπάγονται στην καθ’ ύλην αρμοδιότητά του είτε σύμ¬ 
φωνα με τις διατάξεις του Κώδικα Πολιτικής Δικονομίας 
είτε σύμφωνα με ειδικότερες διατάξεις άλλων νόμων, 
καθώς και οι εφέσεις κατά αποφάσεων Ειρηνοδικείων. 

2. Το Μονομελές Πρωτοδικείο συνεδριάζει τακτικώς 
στις 9.00 π.μ.: α) την πρώτη Τετάρτη που έπεται της 15ης 
Σεπτεμβρίου, εκάστου έτους, β) κάθε πρώτη (1η Τρίτη 
(3η) και τέταρτη (4η) Τετάρτη των μηνών Οκτωβρίου, 
Νοεμβρίου, Δεκεμβρίου, Ιανουάριου, Φεβρουάριου, Μαρ¬ 
τίου, Απριλίου, Μαΐου και Ιουνίου, εκάστου έτους, εκτός 
από την Μεγάλη Τετάρτη και την Τέταρτη που έπεται 
της Κυριακής του Πάσχα και εκτός αν κάποια απ’ όλες 
τις παραπάνω ημέρες είναι επίσημη ή τοπική αργία. 

3. Σε κάθε τακτική δικάσιμο του Μονομελούς Πρω¬ 
τοδικείου μπορούν να προσδιοριστούν προς εκδίκαση: 
α) Έως τριάντα (30) υποθέσεις που δικάζονται με την 
ΤΑΚΤΙΚΗ ΔΙΑΔΙΚΑΣΙΑ, εκ των οποίων οι εξ αναβολής 
υποθέσεις δεν μπορούν να υπερβαίνουν τις δέκα (10), 


ενώ οι υποθέσεις που αφορούν τη διόρθωση των πρώ¬ 
των εγγραφών στα κτηματολογικά βιβλία δεν μπορούν 
να υπερβαίνουν τις δέκα πέντε (15). β)Έως τριάντα (30) 
υποθέσεις που δικάζονται με τις ειδικές διαδικασίες (ΑΥ¬ 
ΤΟΚΙΝΗΤΑ - ΔΙΑΤΡΟΦΕΣ) και εγγράφονται στο πινάκιο, 
εκ των οποίων οι εξ αναβολής υποθέσεις δεν μπορούν 
να υπερβαίνουν τις δέκα (10), γ)Έως δέκα πέντε (15) 
υποθέσεις που δικάζονται με τις ειδικές διαδικασίες 
(ΕΡΓΑΤΙΚΑ) και δεν εγγράφονται στο πινάκιο, εκ των 
οποίων οι εξ αναβολής υποθέσεις δεν μπορούν να υπερ¬ 
βαίνουν τις πέντε (5). δ)Έως τριάντα (30) υποθέσεις που 
αφορούν ΑΠΑΛΛΟΤΡΙΩΣΕΙΣ, εκ των οποίων οι εξ ανα¬ 
βολής υποθέσεις δεν μπορούν να υπερβαίνουν τις δέκα 
(10). ε)Έως δέκα πέντε (15) υποθέσεις που δικάζονται 
με τις ειδικές διαδικασίες (ΠΙΣΤΩΤΙΚΟΙ ΤΙΤΛΟΙ), εκ των 
οποίων οι εξ αναβολής υποθέσεις δεν μπορούν να υπερ¬ 
βαίνουν τις πέντε (5). στ)Έως δέκα πέντε (15) υποθέσεις 
που δικάζονται με τις ειδικές διαδικασίες (ΜΙΣΘΩΣΕΙΣ) 
και δεν εγγράφονται στο πινάκιο, εκ των οποίων οι εξ 
αναβολής υποθέσεις δεν μπορούν να υπερβαίνουν τις 
πέντε (5). ζ) Έως δέκα πέντε (15) υποθέσεις που δικά¬ 
ζονται με την ΕΚΟΥΣΙΑ ΔΙΚΑΙΟΔΟΣΙΑ και αφορούν στη 
διόρθωση των πρώτων εγγραφών στα κτηματολογικά 
βιβλία δεν μπορούν να υπερβαίνουν τις δέκα (10). η) 
Έως δέκα (10) ΕΦΕΣΕΙΣ ΚΑΤΑ ΑΠΟΦΑΣΕΩΝ ΕΙΡΗΝΟΔΙ¬ 
ΚΕΙΟΥ, ανεξαρτήτου διαδικασίας, ενώ οι εξ αναβολής 
δεν μπορούν να υπερβαίνουν τις πέντε (5). θ)Έως είκοσι 
πέντε (25) υποθέσεις που δικάζονται με την διαδικασία 
των ΑΣΦΑΛΙΣΤΙΚΩΝ ΜΕΤΡΩΝ, στις οποίες δεν συμπε- 
ριλαμβάνονται οι αιτήσεις συναινετικών εγγράφων και 
εξαλείψεων προσημειώσεων υποθήκης, για τις οποίες 
γίνεται λόγος ειδικότερα παρακάτω. 

4. Στις τακτικές συνεδριάσεις και στην εκδίκαση των 
υποθέσεων τού Μονομελούς Πρωτοδικείου, εκτός απ’ 
αυτές που δικάζονται με την διαδικασία των ασφαλι¬ 
στικών μέτρων, συμμετέχουν όλοι οι Πρωτόδικες και 
Πάρεδροι Πρωτοδικείου, που υπηρετούν στο Δικαστήριο 
αυτό. 

(α) Την πρώτη Τετάρτη εκάστου μήνα στο Μονομε¬ 
λές Πρωτοδικείο εκδικάζονται υποθέσεις της Τακτικής 
διαδικασίας, Κτηματολογίου, Εκούσιας διαδικασίας και 
Εφέσεις κατά αποφάσεων Ειρηνοδικείου, (β) Την τρίτη 
Τετάρτη εκάστου μήνα εκδικάζονται υποθέσεις ειδι¬ 
κών διαδικασιών (πιστωτικών τίτλων, μισθώσεων και 
εργατικών, (γ) Την τέταρτη Τετάρτη εκάστου μήνα εκ- 
δικάζονται υποθέσεις απαλλοτριώσεων και ειδικών δια¬ 
δικασιών (αυτοκινήτων και διατροφών). Ο διευθύνων το 
Δικαστήριο Πρόεδρος Πρωτοδικών ή ο νόμιμος αναπλη¬ 
ρωτής του κατανέμει και χρεώνει τις υποθέσεις, κατά 
το δυνατόν, ισομερώς και ισοβαρώς στους Δικαστές 
που συμμετέχουν στις συνεδριάσεις του Μονομελούς 
Πρωτοδικείου και δεν μπορούν να υπερβαίνουν κατά 
ανώτερο αριθμό των είκοσι πέντε (25) υποθέσεων συνο¬ 
λικά κάθε μήνα. Οι υποθέσεις που αφορούν τη διόρθωση 
των πρώτων εγγραφών στα κτηματολογικά βιβλία δικά¬ 
ζονται πάντοτε από τον τακτικό ή τον αναπληρωματικό 
Κτηματολογικά Δικαστή. 

6. Ορίζεται ως χρόνος έναρξης των ανωτέρω διατά¬ 
ξεων η 1-1-2014. 

7. Οι εφέσεις κατά αποφάσεων Ειρηνοδικείων δικάζο¬ 
νται από Πρόεδρο Πρωτοδικών ή Πρωτόδικη με τριετή 
τουλάχιστον υπηρεσία, στην οποία συνυπολογίζεται και 
η υπηρεσία αυτού ως Παρέδρου Πρωτοδικείου και σε 

περίπτωση που δεν υπηρετούν Πρωτόδικες με την πιο 
πάνω υπηρεσία ή αυτοί που υπηρετούν δεν επαρκούν, 
από τον αρχαιότερο κατά διορισμό Πρωτόδικη. 

6. Οι υποθέσεις των ασφαλιστικών μέτρων δικάζονται 
από τους Προέδρους Πρωτοδικών και σε περίπτωση 
κωλύματος αυτών από τον Πρωτόδικη που ορίζεται 
με πράξη του διευθύνοντος το Δικαστήριο Προέδρου 
Πρωτοδικών ή του νόμιμου αναπληρωτή του. Οι υπο¬ 
θέσεις διορθώσεων περιλήψεων κατασχετηρίων εκθέ¬ 
σεων και αναστολής πλειστηριασμών (άρθρα 954 και 
1000 ΚΠολΔ), που, εξαιτίας προβλεπόμενης στο νόμο 
χρονικής προθεσμίας, προσδιορίζονται να εκδικαστούν 
σε άλλη ημέρα, πλην των ανωτέρω αναφερομένων τα¬ 
κτικών δικασίμων, και δη κάθε Πέμπτη και η ώρα συνε- 
δριάσεως αυτών ορίζεται η 10:00 πρωινή. 

7. Ορίζεται ως χρόνος έναρξης της ανωτέρω διάταξης 
ο Μάϊος του 2012. 

8. Οι αιτήσεις χορήγησης προσωρινών διαταγών, δικά¬ 
ζονται από τον Πρόεδρο Πρωτοδικών ή τον εκάστοτε, 
κατά το μηνιαίο πρόγραμμα υπηρεσιών του Δικαστηρί¬ 
ου, εκτελούντα χρέη Προέδρου Υπηρεσίας Πρωτόδικη. 

Άρθρο 3 

(Ειδικές διατάξεις για την λειτουργία 
του Πολιτικού Τμήματος) 

1. Στον αριθμό των υποθέσεων που προσδιορίζονται 
προς εκδίκαση σε κάθε δικάσιμο του Πολυμελούς και 
του Μονομελούς Πρωτοδικείου, όπως αυτός καθορίζεται 
στα άρθρα 1 και 2, δεν περιλαμβάνονται οι υποθέσεις 
που σύμφωνα με το νόμο πρέπει να συνεκδικασθούν 
με ήδη προσδιορισμένες, οι οποίες μπορεί να προσ¬ 
διορίζονται καθ’ υπέρβαση των πιο πάνω αριθμών. 
Κατά τα λοιπά, υπέρβαση των ανωτέρω αριθμών των 
προσδιοριζόμενων προς εκδίκαση υποθέσεων σε κάθε 
τακτική δικάσιμο δεν επιτρέπεται. Σε εντελώς εξαιρετι¬ 
κές περιπτώσεις επιτρέπεται η υπέρβαση μέχρι ποσο¬ 
στού δέκα τοις εκατό (10%) των ανωτέρω αριθμών των 
προσδιοριζόμενων προς εκδίκαση υποθέσεων, κατόπιν 
έγγραφης αίτησης διαδίκου, με σχετική απόφαση του 
διευθύνοντος το Δικαστήριο Προέδρου Πρωτοδικών ή 
του νόμιμου αναπληρωτή του, είτε για να αποφευχθεί 
η αναπότρεπτη με άλλο τρόπο απώλεια δικονομικού ή 
ουσιαστικού δικαιώματος είτε επειδή υφίσταται άλλος 
επικείμενος και σοβαρός κίνδυνος που αιτιολογείται 
ειδικά. 

2. Σε περίπτωση, που για οποιοδήποτε λόγο (όπως 
π.χ. μη κάλυψη οργανικών θέσεων, προαγωγή, μετάθεση, 
απόσπαση, άδεια εγκυμοσύνης και ανατροφής τέκνου 
κ.α.) δεν υπηρετεί στο Δικαστήριο ο προβλεπόμενος 
αριθμός Δικαστών, ο διευθύνων το Δικαστήριο Πρό¬ 
εδρος Πρωτοδικών μπορεί να μειώνει αναλόγως τον 
αριθμό των υποθέσεων που θα προσδιορίζονται για 
εκδίκαση σε κάθε τακτική δικάσιμο του Πολυμελούς 
και του Μονομελούς Πρωτοδικείου εκδίδοντας σχετική 
πράξη, την οποία δύναται να ανακαλεί ελεύθερα όταν 
εκλείψει ο ειδικός λόγος. Επίσης, στην περίπτωση που 
κατά την ημέρα της δικασίμου υπηρετούν λιγότεροι 
Δικαστές από τον προκαθορισμένο αριθμό για τους 
ανωτέρω λόγους, οι τελευταίες υποθέσεις του πινακίου 
θα αναβάλλονται οίκοθεν σε επόμενη δικάσιμο, στην 
οποία υπάρχει η δυνατότητα προς τούτο, εξαιρουμένων 
των υποθέσεων γαμικών διαφορών, των διαφορών από 
τις σχέσεις γονέων - τέκνων, εκούσιας δικαιοδοσίας και 


των ασφαλιστικών μέτρων, καθώς και των κτηματολογι- 
κών υποθέσεων, εφόσον υπηρετούν οι ορισθέντες στο 
Δικαστήριο Κτηματολογικοί Δικαστές. 

3. Συνεκτιμώντας τις υπηρεσιακές ανάγκες και τον 
φόρτο εργασίας του ανακριτικού γραφείου, κατά την 
κρίση του διευθύνοντος το Δικαστήριο Προέδρου Πρω¬ 
τοδικών, ο Ανακριτής μπορεί να απαλλάσσεται πλήρως 
από την εκδίκαση των πολιτικών υποθέσεων ή να έχει 
μειωμένη χρέωση σε σχέση με τους υπόλοιπους Δι¬ 
καστές. 

4. Αν μετά την εκδίκαση κάποιας υπόθεσης (οποιοσ¬ 
δήποτε διαδικασίας) στο Μονομελές Πρωτοδικείο δι- 
αταχθεί με μη οριστική απόφαση είτε αυτοπρόσωπη 
εμφάνιση των διαδίκων ή μαρτύρων (άρθρο 245 ΚΠολΔ) 
ή επανάληψη της συζητήσεως για την συμπλήρωση κε¬ 
νών (άρθρο 254 ΚΠολΔ), όταν η υπόθεση επανέλθει προς 
συζήτηση στο δικαστήριο, ο διευθύνων το Δικαστήριο 
Πρόεδρος Πρωτοδικών ή ο νόμιμος αναπληρωτής του 
την χρεώνει, εφόσον αυτό είναι εφικτό, στον ίδιο Δικα¬ 
στή που εξέδωσε και την μη οριστική απόφαση. 

Αρθρο 4 

(Ειδικές διατάξεις για τα Ποινικά 
Δικαστήρια - Τμήματα) 

1. Αναστέλλεται η λειτουργία (α) ενός Τριμελούς Δικα¬ 
στηρίου που συνεδριάζει την πρώτη Τρίτη εκάστου μήνα 
και (β) ενός Μονομελούς Δικαστηρίου που συνεδριάζει 
την πρώτη Δευτέρα εκάστου μήνα καθώς δεν επαρκούν 
οι υπηρετούντες στο Δικαστήριο Δικαστές 

2. Ορίζεται ως χρόνος έναρξης της ανωτέρω διάταξης 
η 16-9-14 

3. Περιορίζονται οι συνεδριάσεις των μεταβατικών 
Μονομελών Πλημμελειοδικείων των περιοχών της ΝΕ¬ 
ΜΕΑΣ σε δύο φορές το χρόνο κατά τους μήνες Οκτώ¬ 
βριο και Μάιο, ΚΙΑΤΟΥ σε οκτώ φορές το χρόνο, του 
ΞΥΛΟΚΑΣΤΡΟΥ σε έξι φορές το χρόνο (ανά δίμηνο) και 
καταργείται του ΔΕΡΒΕΝΙΟΥ (κατάργηση ειρηνοδικείου 
ήδη με προεδρικό διάταγμα). Σε περίπτωση μεγάλου 
αριθμού υποθέσεων είναι δυνατόν να προστεθεί μία 
δικάσιμος το έτος πλέον των ανωτέρω με απόφαση 
του εισαγγελέα του Πρωτοδικείου. 

4. Ορίζεται ως χρόνος έναρξης της ανωτέρω διάταξης 
η 16-9-14. 

5. Στα βουλεύματα προεδρεύει ένας εκ των τριών 
Προέδρων Πρωτοδικών που υπηρετούν στο Πρωτοδικείο 
απαλλασσόμενου των πολιτικών δικασίμων του Πολυ¬ 
μελούς Πρωτοδικείου. Ο Πρόεδρος Πρωτοδικών των 
Βουλευμάτων δικάζει ασφαλιστικά μέτρα και υποθέσεις 
διορθώσεων περιλήψεων κατασχετηρίων εκθέσεων και 
αναστολής πλειστηριασμών κ.λπ. (άρθρα, 933, 938, 954 
και 1000 ΚΠολΔ). Ο ανωτέρω Πρόεδρος Πρωτοδικών 
δέον όπως οριστεί με πράξη του Προϊσταμένου του 
Πρωτοδικείου και Δικαστής Ανηλίκων σύμφωνα με τις 
διατάξεις του Ν. 3860/10. 

6. Ορίζεται ως χρόνος έναρξης της ανωτέρω διάταξης 
η 16-9-12 

Αρθρο 5 

(Ειδικές διατάξεις περί ορισμού δικασίμων στα τμήμα¬ 
τα διακοπών [Χριστουγέννων και Πάσχα, θερινών]) 

1. Τα τμήματα Διακοπών και οι Δικάσιμοι για συζήτηση 
τρεχουσών υποθέσεων στα τμήματα διακοπών ορίζο¬ 
νται έως το τέλος Απριλίου κάθε δικαστικού έτους με 

Απόφαση της Ολομέλειας. Επίσης αποφασίζει α) για τις 
ημέρες και ώρες συνεδριάσεων των τμημάτων τούτων, 
β) για τους δικαστές που θα υπηρετήσουν στα τμήματα 
αυτά και γ) για το είδος και τον αριθμό των υποθέσεων 
που θα εκδικάζονται κατά το χρονικό διάστημα αυτό. 

2. Η απόφαση αυτή υποβάλλεται στον Υπουργό Δι¬ 
καιοσύνης το αργότερο μέσα στο δεύτερο δεκαήμερο 
του μήνα Μάίου. 

3. Δεν προσδιορίζονται υποθέσεις και δεν ορίζονται 
δικάσιμοι για το χρονικό διάστημα από 20 Δεκεμβρίου 
κάθε έτους μέχρι και της 6ης Ιανουάριου του επόμενου 
έτους καθώς και τη Μεγάλη Εβδομάδα και την εβδο¬ 
μάδα της Διακαινησίμου. Κατά τα χρονικά διαστήματα 
αυτά είναι δυνατό να προσδιορίζονται και εκδικάζοντας 
κατ’ εξαίρεση, μόνο κατεπείγουσες υποθέσεις που ορί¬ 
ζονται με απόφαση του διευθύνοντος το Δικαστήριο 
Προέδρου Πρωτοδικών.»(απόφαση 9/2012 της Ολομέλει¬ 
ας του Πρωτοδικείου Κορίνθου) και «2. Δεν αναστέλλει 
τη διάταξη του άρθρου 4 παρ. 1 της αρ. 9/2012 απόφα¬ 
σης της Ολομέλειας των Δικαστών του Πρωτοδικείου 
Κορίνθου 

3. Προστίθεται στο άρθρο 2 παρ. 6 της ως άνω με αρ. 
9/2012 απόφασης της Ολομέλειας ότι οι δικάσιμοι για τις 
υποθέσεις των ασφαλιστικών μέτρων ορίζονται σε δύο 
(2) κάθε μήνα, ήτοι την 1η και 3η Δευτέρα κάθε μήνα.» 
(απόφαση 9/2012 της Ολομέλειας του Πρωτοδικείου 
Κορίνθου).Περαιτέρω από τα στοιχεία του φακέλου 
προκύπτουν τα ακόλουθα: Το Πρωτοδικείο Κορίνθου 
λειτουργεί βάσει του Κανονισμού που καταρτίστηκε 
με την υπ’ αριθ. 1/1989 απόφαση της Ολομέλειας του, 
με την οποία ορίστηκαν μεταξύ των άλλων οι ημέρες 
συνεδριάσεων του Δικαστηρίου (πολιτικών και ποινικών 
τμημάτων) και την τροποποιητική υπ’ αριθ. 9/1990 όμοια, 
με την οποία ορίστηκε μεταξύ των άλλων ο αριθμός 
των προσδιοριζομένων ανά δικάσιμο πολιτικών υποθέ¬ 
σεων ως εξής: Στο Πολυμελές Πρωτοδικείο μέχρι 45 
υποθέσεις, στο Μονομελές μέχρι 45 υποθέσεις τακτικής 
διαδικασίας, μέχρι 50 στο πινάκιο αυτοκινήτων, μέχρι 40 
μισθωτικές και μέχρι 15 ανακοπές, των δε υποθέσεων 
εκούσιας δικαιοδοσίας, εργατικών και απαλλοτριώσε¬ 
ων «όπως ο νόμος ορίζει.» Στο ίδιο Πρωτοδικείο προ- 
βλέπονται οργανικές θέσεις Προέδρων Πρωτοδικών 3, 
Πρωτοδικών 11 και Δικαστικών Παρέδρων 2, υπηρετούν 
δε στο Πρωτοδικείο αυτό 3 Πρόεδροι Πρωτοδικών, 11 
Πρωτόδικες και 1 Δικαστικός Πάρεδρος. Κατά το διαρ- 
ρεύσαν ημερολογιακό έτος 2012 εκδόθηκαν πολιτικές 
αποφάσεις Πολυμελούς 320 τακτικής διαδικασίας και 
33 εκούσιας, και Μονομελούς 104 τακτικής, 113 ειδικών 
διαδικασιών πινακίου, 319 ειδικών εκτός πινακίου κα¬ 
θώς και 608 εκούσιας δικαιοδοσίας και 1132 διαδικασί¬ 
ας ασφαλιστικών μέτρων. Μέχρι την 20-1-2013 οι προς 
συζήτηση πολιτικές υποθέσεις προσδιορίζονται στις 
δικασίμους 8-1-2014 του Πολυμελούς (τακτικής διαδι¬ 
κασίας) και 5-3-2014,18-9-2013 και 18-2-2013 του Μονο¬ 
μελούς Πρωτοδικείου (τακτικής κ.λπ. διαδικασιών), οι 
ποινικές δε στις δικασίμους 19-12-2013 του Τριμελούς 
Πλημμελειοδικείου, με εκκρεμείς για προσδιορισμό 506, 
20-12-2013 του Μονομελούς έδρας, με εκκρεμείς για 
προσδιορισμό 902, 20-5-2013, 3-6-2013 και 6-6-2013 του 
Μονομελούς Μεταβατικής έδρας Ξυλοκάστρου, Κιάτου 
και Νεμέας, αντίστοιχα, με εκκρεμείς για προσδιορισμό 
74, 78 και 35, αντίστοιχα, και 28-6-2013 του Μονομελούς 
Δικαστηρίου ανηλίκων, με εκκρεμείς 33. Οι κατά το 


ίδιο έτος 2012 εκδοθείσες ποινικές αποφάσεις (ουσίας) 
ανέρχονται σε 7 του ΜΟΔ, 3139 του Τριμελούς Πλημμε¬ 
λειοδικείου, 5150 Μονομελούς Πλημμελειοδικείου (έδρας 
και μεταβατικών) και 166 του δικαστηρίου ανηλίκων, τα 
εκδοθέντα βουλεύματα σε 292, ενώ περαιώθηκαν 277 
ανακριτικές υποθέσεις επί 367 εισαχθεισών στα δύο 
Ανακριτικά Τμήματα. Τέλος, οι μεταβατικές έδρες του 
Μονομελούς Πρωτοδικείου ανέρχονται σε 18 του Κιάτου 
(εκκρεμείς προς προσδιορισμό και εκδίκαση 268 υπο¬ 
θέσεις, 10 του Ξυλοκάστρου (εκκρεμείς 176) και 4 της 
Νεμέας (εκκρεμείς ως ανωτέρω 97). Με τις προτεινόμε- 
νες ήδη με τον υπό έγκριση Κανονισμό τροποποιήσεις, 
όπως αυτές έχουν καταχωρηθεί ανωτέρω, και ενόψει 
των εν γένει εργασιών του Πρωτοδικείου Κορίνθου, που 
προαναφέρθηκαν, επέρχονται και δη χωρίς αιτιολογία 
σημαντικές αλλαγές στην λειτουργία του Δικαστηρίου 
(μείωση συνεδριάσεων πολιτικών δικαστηρίων, Πολυμε¬ 
λούς και Μονομελούς, και αριθμών προσδιοριζομένων 
υποθέσεων ανά δικάσιμο, πρόβλεψη μειώσεως αριθμού 
προσδιοριζομένων ή (και) συζητουμένων υποθέσεων 
σε περίπτωση μειώσεως του αριθμού των υπηρετού- 
ντων δικαστών, αναστολή λειτουργίας ενός Τριμελούς 
και ενός Μονομελούς Πλημμελειοδικείου, περιορισμός 
αριθμού Μεταβατικών Εδρών Μονομελούς Πλημμελειο¬ 
δικείου κ.λπ.), οι αλλαγές δε αυτές δεν συνάδουν προς 
την επιβαλλόμενη εύρυθμη λειτουργία του δικαστηρίου 
και την απονομή, σε ικανοποιητικό βαθμό, της δικαιο¬ 
σύνης στο Δικαστήριο αυτό. Επομένως πρέπει κατά 
την ομόφωνη κρίση της Ολομέλειας να ακυρωθεί στο 
σύνολό της η υπ’ αριθ. 9/2012 απόφαση της Ολομέλειας 
του Πρωτοδικείου Κορίνθου και η συμπληρωματική της 
υπ’ αριθ. 1/2013 όμοια του ίδιου Πρωτοδικείου (ως προς 
τις υπ’ αριθ. 2 και 3 διατάξεις της τελευταίας, ως προς 
τις οποίες και έχει αρμοδιότητα η παρούσα Ολομέλεια), 
με τις οποίες τροποποιήθηκε ο Κανονισμός Εσωτερικής 
Υπηρεσίας του Πρωτοδικείου Κορίνθου. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Ακυρώνει τις υπ’ αριθ. 9/2012 και 1/2013 (ως προς τις υπ. 
αριθ. 2 και 3 διατάξεις της τελευταίας) αποφάσεις της 
Ολομέλειας του Πρωτοδικείου Κορίνθου, με τις οποίες 
τροποποιήθηκε ο Κανονισμός Εσωτερικής Υπηρεσίας 
του ίδιου Πρωτοδικείου. 

Κρίθηκε, αποφασίσθηκε και εκδόθηκε, στην Αθήνα, 
στις 28 Μαρτίου 2013. 

Η Πρόεδρος 

ΡΕΝΑ ΑΣΗΜΑΚΟΠΟΥΛΟΥ 

-♦- 

Αριθ. απόφ. 17/2013 (3) 

Έγκριση ή μη του Κανονισμού Εσωτερικής Υπηρεσί¬ 
ας του Πρωτοδικείου Καστοριάς, που τροποποιή¬ 
θηκε με την υπ’ αριθ. 20/2012 απόφαση της Ολομέ¬ 
λειας αυτού» 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα 28 Μαρτίου 2013, ημέρα Πέμπτη και ώρα 11.00" 
στο Κατάστημα του Αρείου Πάγου και στην αίθουσα 
διασκέψεων της Ολομέλειας (γρ. 205 του 2ου ορόφου) 
συνήλθε, ύστερα από νόμιμη πρόσκληση της Προέδρου 
του Αρείου Πάγου, η, κατά τα άρθρα 14 και 17 του Κώ¬ 
δικα Οργανισμού Δικαστηρίων και Κατάστασης Δικα¬ 
στικών Λειτουργών (κυρωτικός νόμος 1756/1988, όπως 

ισχύει σήμερα), Ολομέλεια σε συμβούλιο, στην οποία 
έλαβαν μέρος οι: 1) Ρένα Ασημακοπούλου, Πρόεδρος 
του Αρείου Πάγου, 2) Δημήτριος Πατινίδης, 3) Αθανά¬ 
σιος Κουτρομάνος, 4) Γεώργιος Χρυσικός, 5) Βασίλειος 
Λυκούδης, 6) Γ εώργιος Γ ιαννούλης, Αντιπρόεδροι του 
Αρείου Πάγου, 7) Βασίλειος Φούκας 8) Νικόλαος Λεο- 
ντής, 9) Βιολέττα Κυτέα, 10) Βαρβάρα Κριτσωτάκη, 11) 
Γρηγόριος Κουτσόπουλος, 12) Δημήτριος Μαζαράκης, 
13) Παναγιώτης Ρουμπής, 14) Κωνσταντίνος Φράγκος, 15) 
Γ εώργιος Αδαμόπουλος, 16) Αικατερίνη Βασιλακοπούλου 
- Κατσαβριά, 17) Ιωάννης Γιαννακόπουλος, 18) Δημήτριος 
Κράνης, 19) Ανδρέας Ξένος, 20) Ευφημία Λαμπροπούλου, 
21) Αντώνιος Ζευγώλης, 22) Ερωτόκριτος Καλούδης, 23) 
Ασπασία Καρέλλου, 24) Μιλτιάδης Σπυρόπουλος, 25) 
Αργύριος Σταυράκης - Εισηγητής, 26) Δήμητρα Λεο- 
ντάρη - Μπουρνάκα, 27) Εμμανουήλ Κλαδογένης, 28) 
Γεώργιος Σακκάς, 29) Μαρία Βασιλάκη, 30) Χρυσούλα 
Παρασκευά, 31) Ιωάννης Χαμηλοθώρης, 32) Μαρία Γα- 
λάνη - Λεοναρδοπούλου, 33) Μιχαήλ Αυγουλέας, 34) 
Βασίλειος Καπελούζος, 35) Χαραλαμπία Σίμου, 36) Πα¬ 
ναγιώτης Χατζηπαναγιώτης, 37) Ιωσήφ Τσαλαγανίδης, 
38) Πάνος Πετρόπουλος, 39) Ευγενία Προγάκη και 40) 
Γ εώργιος Κοντός, Αρεοπαγίτες. Κωλύονται και δεν πα¬ 
ρέστησαν οι λοιποί Αντιπρόεδροι του Αρείου Πάγου 
και Αρεοπαγίτες. 

Παραστάθηκαν ο Αντεισαγγελέας του Αρείου Πάγου 
Ρούσσος - Εμμανουήλ Παπαδάκης (νόμιμος αναπλη¬ 
ρωτής του κωλυομένου Εισαγγελέα του Αρείου Πάγου 
Ιωάννη - Σπυρίδωνα Τέντε και των κωλυομένων Αντει¬ 
σαγγελέων του Αρείου Πάγου Αθανασίου Κονταξή και 
Ευτέρπης Κουτζαμάνη, ως αρχαιοτέρων αυτού) και η 
Γραμματέας της Ολομέλειας Μάρθα Ψαραύτη, Προϊστα- 
μένη Διεύθυνσης της Γραμματείας του Αρείου Πάγου. 

Στην αρχή της συνεδρίασης, η Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από την Πρόεδρο του Αρείου Πάγου, 
10 Αντιπρόεδροι και 61 Αρεοπαγίτες. 

Κατόπιν, μετά από εντολή της Προέδρου, η Γραμ¬ 
ματέας της Ολομέλειας, εκφώνησε τα ονόματα των 
υπηρετούντων Αντιπροέδρων του Αρείου Πάγου και 
Αρεοπαγιτών, όπου διαπιστώθηκε ότι από τους 72 υπη- 
ρετούντες Δικαστές είναι παρόντες οι αναφερόμενοι 
στην αρχή της παρούσας σαράντα (40), δηλαδή είναι 
παρόντα περισσότερα από τα μισά μέλη της, άρα υπάρ¬ 
χει η προβλεπόμενη από το νόμο απαρτία (άρθρο 14 
παρ. 5, εδ. α' του Ν. 1756/1988, όπως αυτό αντικ. από το 
άρθρο 3 παρ. 1 του Ν. 1868/1989). 

Στη συνέχεια η Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συνήλθε νομίμως, 
κατόπιν της από 13-3-2013 έγγραφης πρόσκλησης της 
Προέδρου του Αρείου Πάγου προς τους υπηρετούντες 
στον Άρειο Πάγο δικαστικούς λειτουργούς (άρθρο 14 
παρ. 2 εδ. α' Ν. 1756/1988, όπως αντικ. από το άρθρο 3 
παρ. 1 του Ν. 1868/1989), προκειμένου να επιληφθεί επί 
του υπ’ αριθ. 893/2012 εγγράφου της Προέδρου Πρω¬ 
τοδικών Καστοριάς Γλυκερίας Καραναστάση, το οποίο 
έχει ως ακολούθως: «Σας υποβάλλουμε, σύμφωνα με 
το άρθρο 17 Α' παρ. 7 του Ν. 1756/1988, όπως αντικ. 
με το άρθρο 86 παρ. 2 του Ν. 4055/2012 επικυρωμένο 
φωτοαντίγραφο της αρ. 20/2012 Ολομέλειας του Πρω¬ 
τοδικείου Καστοριάς και παρακαλούμε για τις δικές 
Σας ενέργειες». 


Ο Εισηγητής - Αρεοπαγίτης Αργύριος Σταυράκης, 
αφού έθεσε υπόψη των μελών της Ολομέλειας: α. το 
παραπάνω έγγραφο του Πρωτοδικείου Καστοριάς, β. 
την υπό κρίση υπ’ αριθ. 20/2012 απόφαση της Ολομέ¬ 
λειας του ως άνω Πρωτοδικείου και γ. το από 28-1-2012 
έγγραφο της Προέδρου Πρωτοδικών Καστοριάς Γλυ¬ 
κερίας Καραναστάση, εισηγήθηκε: α) την ακύρωση της 
20/2012 απόφασης της Ολομέλειας του Πρωτοδικείου 
Καστοριάς ως προς τη διάταξη που αφορά τις συνε¬ 
δριάσεις του Πολυμελούς Πρωτοδικείου και τον αριθμό 
των προσδιοριζομένων στις συνεδριάσεις αυτές υποθέ¬ 
σεων προς συζήτηση, β) την τροποποίηση της διάταξης 
της ανωτέρω απόφασης ως προς τις συνεδριάσεις του 
Μονομελούς Πρωτοδικείου και γ) την έγκρισή της κατά 
τα λοιπά. 

Ο Αντεισαγγελέας του Αρείου Πάγου Ρούσσος - Εμ¬ 
μανουήλ Παπαδάκης ανέπτυξε την πρότασή του και 
συμφώνησε με την άποψη του Εισηγητή. 

Στη συνέχεια, σύμφωνα με το άρθρο 14 παρ. 1 εδ. 
γ' του Ν. 1756/1988, όπως αντικ. με το άρθρο 4 παρ. 1 
του Ν. 3388/2005, ο Αντεισαγγελέας του Αρείου Πάγου 
αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Επειδή, κατά την παρ. 7 του στοιχείου Α «Κανονισμοί» 
του άρθρου 17 του Ν. 1756/1988 «Κώδικας Οργανισμού 
Δικαστηρίων και κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
Ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλει¬ 
ες των ανωτάτων δικαστηρίων, οι οποίες έχουν δικαίω¬ 
μα συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. Εν 
προκειμένω, στον υπό έγκριση κανονισμό ορίζονται τα 
εξής: 

«1) α) Το Πολυμελές Πρωτοδικείο να συνεδριάζει για 
την εκδίκαση όλων των πολιτικών υποθέσεων τακτικής 
και ειδικής την πρώτη εργάσιμη Πέμπτη κάθε μήνα, 
ν’ αυξηθεί ο ανώτατος αριθμός προσδιοριζόμενων υπο¬ 
θέσεων ανά δικάσιμο (από αναβολή και πρωτοείσακτων) 
από δώδεκα (12) σε δεκαοκτώ (18). β) Η διάταξη αυτή 
ν’ αρχίσει να ισχύει από το μήνα Σεπτέμβριο του έτους 
2013 διότι μέχρι τότε έχουν ήδη προσδιορισθεί υποθέ¬ 
σεις για συνεδριάσεις του Πολυμελούς. 

2) Ν’ αυξηθεί ο ανώτατος αριθμός προσδιοριζόμενων 
υποθέσεων ανά δικάσιμο του Μονομελούς Πρωτοδικείου 
Καστοριάς Τακτικής και Ειδικής Διαδικασίας (συνολικά: 
από αναβολή και πρωτοείσακτων, πινακίων και εκτός 
πινακίων) από τριάντα σε (30) σε τριάντα πέντε (35). 

3) Ν’ αλλάξει η ώρα έναρξης των συνεδριάσεων του 
Μονομελούς Πρωτοδικείου Τακτικής και Ειδικής Διαδι¬ 
κασίας και να γίνει από ώρα 10:00 π.μ. που είναι τώρα 
ώρα 09:00 π.μ. Η αλλαγή της ώρας να ισχύσει από τον 
μήνα Ιανουάριο του έτους 2014, διότι μέχρι και τέλη του 
έτους 2013 έχουν προσδιορισθεί υποθέσεις. 

4) Να καταρτιστούν: α) πινάκιο ειδικής διαδικασίας 
γαμικών διαφορών και β) πινάκιο εφέσεων κατά απο- 

φάσεων του Ειρηνοδικείου Καστοριάς, ενώπιον του 
Μονομελούς Πρωτοδικείου Καστοριάς. 

Η ισχύς του κανονισμού αυτού αρχίζει αφού εγκριθεί, 
από την επόμενη ημέρα της δημοσίευσης του στην Εφη¬ 
μερίδα της Κυβερνήσεως, με εξαίρεση τα αναφερόμενα 
στις παραγράφους 1β και 3. Μέχρι τότε εξακολουθεί να 
ισχύει ο προηγούμενος κανονισμός. 

Με την έναρξη ισχύος του παρόντος κανονισμού αυ¬ 
τού, καταργούνται οι σχετικές διατάξεις προηγούμενων 
κανονισμών». 

Περαιτέρω από τα στοιχεία του φακέλου προκύπτουν 
τα ακόλουθα: Στο Πρωτοδικείο Καστοριάς προβλέπο- 
νται οργανικές θέσεις Προέδρων Πρωτοδικών μία (1) και 
Πρωτοδικών πέντε (5), υπηρετούν δε στο Πρωτοδικείο 
αυτό ένας Πρόεδρος Πρωτοδικών και πέντε Πρωτόδι¬ 
κες, εκ των οποίων ο ένας είναι αποσπασμένος. Ήδη 
με το π.δ. 30/2013 ο αριθμός των οργανικών θέσεων 
των Πρωτοδικών στο ως άνω Πρωτοδικείο ορίζεται σε 
τέσσερις (4). Κατά το διαρρεύσαν ημερολογιακό έτος 
2012 το Πολυμελές Πρωτοδικείο εξέδωσε συνολικά 52 
αποφάσεις τακτικής διαδικασίας και 10 εκούσιας και 
το Μονομελές Πρωτοδικείο 100 αποφάσεις όλων των 
διαδικασιών πλην εκούσιας και ασφαλιστικών μέτρων, 
που ανέρχονται συνολικά σε 510. Ο κάθε Δικαστής 
επομένως εξέδωσε συνολικά 38 αποφάσεις τακτικής 
και λοιπών διαδικασιών, πλην εκούσιας και ασφαλιστι¬ 
κών μέτρων (Πολυμελούς 52 + Μονομελούς 100 = 152:4). 
Μέχρι την 28-1-2013 ο προσδιορισμός των εκκρεμών 
πολιτικών υποθέσεων στο ανωτέρω Πρωτοδικείο γι¬ 
νόταν στις εξής δικασίμους, ήτοι Πολυμελούς τακτι¬ 
κής διαδικασίας 10-10-2013 και Εκούσιας 21-2-2013 και 
Μονομελούς τακτικής διαδικασίας 6-12-2012 (εφέσεις 
5-4-2013), εκούσιας 8-2-2013, ειδικών διαδικασιών πινα¬ 
κίου 25-10-2013 και εκτός πινακίου 20-9-2013 (εφέσεις 
20-9-2013) και ασφαλιστικών μέτρων 8-2-2013. Με τον 
υπό έγκριση Κανονισμό επέρχονται τροποποιήσεις του 
ισχύοντος μέχρι τώρα Κανονισμού (απόφαση 9/2002 της 
Ολομέλειας του Πρωτοδικείου Καστοριάς) ως προς τις 
συνεδριάσεις και τον αριθμό των προσδιοριζομένων για 
συζήτηση πολιτικών υποθέσεων του Πρωτοδικείου και 
ορίζεται ότι το Πολυμελές Πρωτοδικείο θα συνεδριάζει 
για την εκδίκαση όλων των πολιτικών υποθέσεων της 
αρμοδιότητάς του την πρώτη εργάσιμη Πέμπτη του 
κάθε μηνός, επομένως μία φορά κάθε μήνα, αντί των δύο 
δικασίμων του ισχύοντος Κανονισμού, με αριθμό προσ- 
διοριζομένων υποθέσεων 18, αντί των 24 μηνιαίος (12 
ανά δικάσιμο) του ισχύοντος. Η τροποποίηση αυτή δεν 
αιτιολογείται στον υπό έγκριση Κανονισμό. Περαιτέρω 
ορίζεται ο αριθμός των προς εκδίκαση υποθέσεων του 
Μονομελούς Πρωτοδικείου, τακτικής και ειδικών διαδι¬ 
κασιών, σε 35 ανά δικάσιμο, αντί των 30 του ισχύοντος 


(παραμένει ο αριθμός των συνεδριάσεων σε 2 κάθε 
μήνα), με ώρα ενάρξεως την 09.00' αντί της ΙΟ.ΟΟ' του 
ισχύοντος, ενώ καταρτίζονται (με τον υπό έγκριση Κα¬ 
νονισμό) πινάκιο ειδικής διαδικασίας γαμικών διαφορών 
και πινάκιο εφέσεων κατά αποφάσεων του Ειρηνοδικεί¬ 
ου ενώπιον του Μονομελούς Πρωτοδικείου Καστοριάς. 
Ενόψει των προεκτεθέντων η παρούσα Ολομέλεια κρίνει 
ομόφωνα ότι για την εύρυθμη λειτουργία του Πρωτοδι¬ 
κείου Καστοριάς και την απονομή της δικαιοσύνης σε 
ικανοποιητικό βαθμό ως προς τις πολιτικές υποθέσεις, 
τις οποίες και αφορά ο υπό έγκριση Κανονσιμός, πρέ¬ 
πει α) να ακυρωθεί ο Κανονισμός αυτός ως προς την 
προτεινόμενη ρύθμιση για το Πολυμελές Πρωτοδικείο, 
β) να τροποποιηθεί ως προς το Μονομελές Πρωτοδικείο 
και να ορισθεί σχετικώς ότι το Μονομελές Πρωτοδικείο 
συνεδριάζει τρεις (3) φορές κάθε μήνα, ημέρα Παρα¬ 
σκευή και ώρα 09.00' (για τις προσδιοριζόμενες εφεξής 
υποθέσεις), για την εκδίκαση των πολιτικών υποθέσεων 
τακτικής διαδικασίας την πρώτη και ειδικών διαδικασιών 
τις λοιπές, από τις οποίες (δικασίμους) οι δύο πρώτες 
την επομένη των συνεδριάσεων του Πολυμελούς και η 
τρίτη την τελευταία Παρασκευή του μηνός, με αριθμό 
δε προσδιοριζόμενων ανά δικάσιμο υποθέσεων τριάντα 
(30) τακτικής και είκοσι πέντε (25) ειδικών διαδικασιών 
και γ) να εγκριθεί κατά τα λοιπά (κατάρτιση πινακίου 
γαμικών διαφορών και εφέσεων). 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Ακυρώνει την υπ’ αριθ. 20/2012 απόφαση της Ολομέ¬ 
λειας του Πρωτοδικείου Καστοριάς, με την οποία τρο¬ 
ποποιήθηκε ο Κανονισμός Εσωτερικής Υπηρεσίας του 
Πρωτοδικείου Καστοριάς, ως προς τη διάταξή της που 
αφορά τις συνεδριάσεις του Πολυμελούς Πρωτοδικείου 
και τον αριθμό των προσδιοριζομένων στις συνεδριά¬ 
σεις αυτές υποθέσεων προς συζήτηση. 

Τροποποιεί τη διάταξη της ανωτέρω απόφασης ως 
προς τις συνεδριάσεις του Μονομελούς Πρωτοδικεί¬ 
ου, ως εξής: Το Μονομελές Πρωτοδικείο συνεδριάζει 
τρεις (3) φορές κάθε μήνα, ημέρα Παρασκευή και ώρα 
09.00", για την εκδίκαση των πολιτικών υποθέσεων τα¬ 
κτικής διαδικασίας την πρώτη και ειδικών διαδικασιών 
τις λοιπές, από τις οποίες (δικασίμους) οι δύο πρώτες 
την επομένη των συνεδριάσεων του Πολυμελούς και η 
τρίτη την τελευταία Παρασκευή του μηνός, με αριθμό 
προσδιοριζόμενων ανά δικάσιμο υποθέσεων τριάντα (30) 
τακτικής και είκοσι πέντε (25) ειδικών διαδικασιών. Και 

Εγκρίνει κατά τα λοιπά την ανωτέρω απόφαση της 
Ολομέλειας του Πρωτοδικείου Καστοριάς. 

Κρίθηκε, αποφασίσθηκε και εκδόθηκε, στην Αθήνα, 
στις 28 Μαρτίου 2013. 

Η Πρόεδρος 

ΡΕΝΑ ΑΣΗΜΑΚΟΠΟΥΛΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωιί ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

56 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οό-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήίίρ://νννννν.β 1 . 9 Γ - θ-πιαϊΙ: ννοόπΐ3δ1βΓ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02010192404130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































